La Madeleine harpea

La Madeleine harpea (; ) Okzitaniako Périgord eskualde historikoko Tursac udalerrian (Frantziako Dordoina departamendua) dagoen aztarnategi arkeologikoa da, Paleolito amaierako Madeleine kulturari izena eman diona. Édouard Lartetek aurkitu eta induskatu zuen 1863 eta 1865 artean. Harpe honetan Goi Paleolitoko arte higigarriko pieza ugari aurkitu dira.

Leku hau Erdi Aroan okupatua izan zen. Zati batean harkaitzean zulatutako eliza eta gazteluaren hondakinak ditugu orduko herrixka trogloditaren lekukoak.

UNESCOk 1979an gizateriaren ondare izendatu zuen, Vézère ibarrean dauden historiaurreko beste 146 aztarnategirekin eta 25 haitzulo apaindurekin batera.

 Kanpo estekak 

  Pole-prehistoire.com: La Madeleine harpea
  Le village troglodytique de la Madeleine

 Ikus, gainera 
 Vézère ibarreko Historiaurreko Guneak eta Leize Apainduak

Kategoria:Frantziako historiaurreko leizeak
Kategoria:Gizateriaren Ondarea Frantzian
Kategoria:Dordoina
Kategoria:Madeleine aldia
Kategoria:Paleolitoko aztarnategi arkeologikoak